Diari Oficial de la Generalitat Valenciana


Sumari del DOGV 1320, del 07-06-1990 (1990/817706)

ORDRE de 24 de maig de 1990, de la Conselleria de Cultura, Educació i Ciència, per la qual s'estableixen els criteris de catalogació i es determinen els llocs de treball docents dels centres públics de Pre-escolar, Educació General Bàsica i Educació Especial.
-------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/05/24/(1)/dof/vci/html**

### Dades del document

Número de DOGV
:   1320

Data del DOGV
:   07-06-1990

Secció del DOGV
:   DISPOSICIONS GENERALS

Número del document
:   1990/817706


Data del document
:   24-05-1990

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 24 de maig de 1990, de la Conselleria de Cultura, Educació i Ciéncia per la qual s'estableixen els criteris de catalogació i es determinen els llocs de treball docents dels centres públicos de Pre-Escolar, Educació General Básica i Educació Especial.  
El Reial Decret 895/1989, de 14 de juliol (BOE núm. 172, de 20 de juliol de 1989), pel qual es regula la provisió de llocs de treball en centres públics de Pre-escolar, Educació General Bàsica i Educació Especial, determina, en l'article seté, que les comunitats autònomes que tinguen assumides competències plenes en matèria d'educació, publicaran en els seus diaris oficials, abans de fer les convocatòries específiques i resoldre-les, les relacions de llocs de treball que hi hagen en les diferents zones educatives, amb indicació de la localitat o localitats i els llocs de treball per centres i especialitats.  
L?aplicació d'aquest Reial Decret fa necessari definir els mòduls genèrics pels quals es cataloguen els centres públics i es determinen els llocs de treball que han de tenir-hi.  
Aquest catàleg, alhora que proveeix correctament, suposa un increment en la qualitat de l?ensenyament, ja que articula d'una manera més racional i coherent la resposta del sistema educatiu a les demandes que planteja la nostra societat.  
En conseqüència, segons que estableixen les disposicions transitòria catorze i final sisena del Reial Decret 895/1989, de 14 de juliol, i D'acord amb el Reial Decret 2093/1983, de 28 de juliol, sobre traspàs de funcions i serveis en matèria d'educació, la Llei orgànica 5/1982, d?1 de juliol, de l?Estatut d'Autonomia de la Comunitat Valenciana, i fent ús de les atribucions que em confereix l'article 35 de la Llei 5/1983, de 30 de desembre, de govern valencià,  
DISPOSE:  
Article primer  
Les relacions de llocs de treball dels centres públics de Pre-escolar, Educació General Bàsica i Educació Especial de la Comunitat Valenciana, es fixaran en funció del que disposa la present Ordre.  
Article segon  
Els centres tindran els llocs de treball d'Educació Pre-escolar següents:  
1. Els centres amb un nombre d'unitats d'Educació Pre-escolar entre una i cinc tindran un nombre de llocs de treball igual al de les unitats.  
2. Els centres que tinguen de sis a onze unitats d'Educació Pre-escolar disposaran d'un lloc de treball més que el nombre total d'unitats existents.  
3. Els centres amb més d'onze unitats d'Educació Pre-escolar tindran dos llocs de treball més que el nombre d'unitats existent.  
Article tercer  
En els centres d'una a set unitats d'Educació General Bàsica que no tinguen unitats en el cicle superior quedaran catalogats amb un nombre de llocs de treball d'Educació General Bàsica, cicles Inicial i Mitjà, igual al nombre d'unitats existent.  
Article quart  
Els centres d'una a set unitats d'Educació General Bàsica, sent alguna d?aquestes del cicle Superior, tindran tants llocs de treball d'Educació General Bàsica, cicles Inicial i Mitjà, com unitats hi hagen en aquest cicle. Així mateix, els correspondrà els llocs de treball en les especialitats del cicle Superior, d'acord amb el nombre d'unitats que tinga en el cicle i que són els següents:  
1. Amb una unitat del cicle Superior, un lloc d'Educació General Bàsica: Filologia, Llengua Castellana i Anglès.  
2. Amb dues unitats del cicle Superior, tres llocs de treball: un d'Educació General Bàsica, Filologia, Llengua Castellana i Anglès; un d'Educació General Bàsica, Filologia, Valencià i un d'Educació General Bàsica, Matemàtiques i Ciències de la Naturalesa.  
3. Amb tres unitats del cicle Superior, quatre llocs de treball: un d'Educació General Bàsica, Filologia, Llengua Castellana i Anglès; un d'Educació General Bàsica, Filologia, Valencià; un d'Educació General Bàsica, Ciències Socials, i un d'Educació General Bàsica, Matemàtiques i Ciències de la Naturalesa.  
En els casos anteriors hom podrà establir una variació en la catalogació de l'idioma estranger i s'assignarà l?especialitat de Francés o Anglès en funció de la demanda real, previ informe del Servei Territorial de Cultura i Educació.  
Article cinquè  
En els centres amb una unitat del cicle Superior ubicats en l?àmbit rural o en aquells les necessitats específiques dels quals així ho aconsellen, hom podrà establir una variació de l?especialitat assenyalada en l'article anterior, previ informe del Servei Territorial de Cultura i Educació.  
Article sisé  
Els centres sense cicle Superior, la composició total per unitats dels quals siga igual o superior a vuit es catalogaran amb un lloc de treball més d'Educació General Bàsica, cicle Inicial i Mitjà.  
Article seté  
Els centres de vuit a quinze unitats d'Educació General Bàsica tindran els llocs de treball següents:  
1 En els cicles Inicial i Mitjà disposaran d'un nombre total de llocs de treball d'Educació General Bàsica, cicles Inicial i Mitjà, igual al nombre d'unitats existent.  
2. En el cicle Superior s'assignarà una plantilla integrada pels llocs de treball d'Educació General Bàsica, per especialitats, tal com s'indica en l'annex I, d?acord amb el nombre d'unitats que tinga cada centre en aquest cicle.  
Article vuité  
Els centres amb més de quinze unitats d'Educació General Bàsica tindran els llocs de treball següents:  
1. Els cicles Inicial i Mitjà disposaran d'un lloc de treball més d'Educació General Bàsica que el nombre d'unitats existent.  
2. En el cicle Superior s'assignarà una plantilla integrada pels llocs de treball d'Educació General Bàsica, per especialitats, tal com s'indica en l'annex I, d?acord amb el nombre d'unitats que tinga cada centre en aquest cicle.  
Article nové  
El nombre de llocs de treball relacionats en les especialitats de Filologia, Llengua Castellana i Anglès, i Filologia Llengua Castellana i Francés, podrà intercanviar-se el seu desglossament en funció del predomini d'un o de l'altre idioma en el centre.  
Article desè  
A les unitats d'Educació Especial de Suport a l?Educació en centres ordinaris d'Educació General Bàsica, els correspondrà tants llocs de treball d'Educació Especial, Pedagogia Terapèutica o Audició í Llenguatge com unitats tinga, segons es determine en funció de les característiques de l'alumnat que escolaritzen.  
Article onze  
Els llocs de treball docent en les unitats dels centres específics d'Educació Especial es determinaran d'acord amb les particularitats de cada un d'aquests en funció de la població escolaritzada i de les seues característiques.  
DISPOSICIO FINAL  
Aquesta Ordre entrarà en vigor el dia que es publique en el Diari Oficial de la Generalitat Valenciana.  
València, 24 de maig de 1990.  
El Conseller de Cultura, Educació i Ciència,   
ANTONIO ESCARRE ESTEVE  
Veure annex


Còpia Permalink ELI